Svend Aage Jensby (V), 2003-05-14:
Det kan jeg godt bekræfte.
Det var et stort rige dengang.
Hermed sluttede spørgsmålet.
Bortfaldne spørgsmål
Den militære straffe- og retsplejelovgivning omfatter alle dele af riget.
Den lovgivning, vi har her i riget, blev kundgjort på Færøerne den 27. marts 2003, så lovgivningen blev ført ajour med den, der gælder i selve Danmark.
Indtil regeringen i marts i år kundgjorde lovgivningen på Færøerne, gjaldt der på det område bl.a. den militære straffelov fra 1937.
Efter den lov kunne der idømmes dødsstraf under krig.
Loven fra 1937 blev i Danmark ændret i 1973, og ved en yderligere ændring 1978 blev loven endnu en gang ændret, således at dødsstraf blev afskaffet. Der sker det, at der ved en fejl ikke sker kundgørelse
Derfor har den gamle lov fra 1937 været gældende på Færøerne indtil den 27. marts 2003, således at der indtil i år har været mulighed for at idømme dødsstraf i tilfælde af krig.
Den 4. december 2001 rettede landsstyret henvendelse til regeringen om Lagtingets beslutning om ophævelse af den militære straffelov og retsplejeloven for Færøerne, uden at ny lovgivning agtedes iværksat.
Både den tidligere og den nuværende regering har ønsket en ajourføring af den militære lovgivning på Færøerne, så den svarer til den lovgivning, vi har i Danmark.
Regeringen finder ikke, at området kan efterlades uden den særlige militære lovgivning, som der også er behov for i Danmark.
Ud fra nogle folkeretlige principper påhviler det et lands regering at have et internt militært disciplinarsystem og dermed også et straffesystem, som landets væbnede styrker er underkastet. Efter udskrivelsen af valg til Lagtinget og dannelsen af et nyt landsstyre i begyndelsen af juni 2002 havde jeg den store fornøjelse at besøge Færøerne på officielt besøg.
Jeg drøftede her en forestående ajourføring af lovgivningen på det her område med lagmanden, og efterfølgende sendte Forsvarsministeriet på lagmandens anmodning yderligere materiale bilagt samtlige love og et udførligt notat om sagen.
I marts, nemlig den 19. marts 2003, orienterede statsministeren Folketinget om, at Forsvarsministeriet havde taget skridt til en snarlig ikrafttræden af den gældende militære straffe- og retsplejelovgivning på Færøerne.
Det var som svar på et spørgsmål fra hr. Søren Søndergaard.
Som nævnt indledningsvis kundgjorde Forsvarsministeriet den 27. marts 2003 den gældende lovgivning på Færøerne, hvorved dødsstrafmuligheden blev ophævet.
Hermed er regelgrundlaget ført ajour med de i Danmark gældende principper.
Regeringen ser herefter ikke behov for yderligere initiativer, og derfor indstiller regeringen, at beslutningsforslaget forkastes.
Må jeg føje en enkelt ting til i anledning af det, der står i bemærkningerne til beslutningsforslaget, nemlig at man bryder en 55-årig praksis med at kundgøre på Færøerne uden at have Lagtingets accept, at der ikke er mange eksempler på love, der umiddelbart efter Folketingets vedtagelse omfatter Færøerne, men ud over den militære lovgivning kan det nævnes, at lov om indfødsret, lovgivningen vedrørende danske tjenestemænd og lov om Danmarks Nationalbank gælder.
Det er ikke korrekt, at regeringen med kundgørelsen af den militære lovgivning i marts 2003 har brudt den årelange praksis.
Kundgørelsen skete, efter at regeringen havde rettet adskillige henvendelser til landsstyret uden at opnå dettes positive indforståelse.
Det var således, at en række ændringer i indfødsretlovgivningen, som Folketinget vedtog i slutningen af 1990'erne, og som bl.a. indebar en skærpelse af reglerne for erhvervelse af dansk indfødsret, ikke kunne være gældende, medmindre man havde gjort det her på Færøerne, for det kunne have den følge, at folk kunne tage til Færøerne og få indfødsret, hvis de ikke kunne få det her.
Jeg nævner det som et eksempel.
Det, regeringen lægger afgørende vægt på, er at se fremad og være i tæt dialog med de færøske myndigheder.
Jeg tilkendegav også under mit besøg over for lagmanden, at intet ønsker vi mere.
Dette, at jeg kundgjorde den militære straffe- og retsplejelovgivning, var simpelt hen en forpligtelse, vi måtte have.